แรงขายทำกำไรกด SET ปิดลบ 2.64 จุด ฟากต่างชาติชะลอเข้าซื้อหลังเงินบาทแข็งค่า
แรงขายทำกำไรกด SET ปิดลบ 2.64 จุด ฟากต่างชาติชะลอเข้าซื้อหลังเงินบาทแข็งค่า โดยชนีปิดตลาดวันนี้ ที่ระดับ 1,792.81 จุด ลดลง 2.64 จุด หรือ 0.15% มูลค่าซื้อขาย 7.83 หมื่นลบ. 
8 ม.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,792.81 จุด ลดลง 2.64 จุด หรือ 0.15% มูลค่าซื้อขาย 7.83 หมื่นลบ.
10 หุ้นกดดัชนีวันนี้

ด้าน นายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดวันนี้ในระดับดัชนีที่แกว่งตัวเกิน 1,800 จุด มีปัจจัยเสี่ยงต่อตลาดช่วงสั้น ที่ทำให้ดัชนีปิดตลาดวันนี้ยืนในแดนลบ ประกอบด้วย 3 ปัจจัย ได้แก่ แรงทำกำไรระยะสั้นจากการขึ้นทดสอบ 1,800 ซึ่งถือได้ว่าเป็นจุดสูงสุดในรอบ 24 ปี และเป็นการเพิ่มขึ้น 100 จุดในระยะเพียง 1 เดือน
รวมทั้งค่าเงินบาทที่แข็งค่าเร็วจนทดสอบแนวรับ 32 บาท/เหรียญสหรัฐฯ ทำให้เสี่ยงกับการที่ธปท.จะเข้าแทรกแซง ส่งผลให้เงินทุนต่างชาติชะลอการเข้าซื้อ พร้อมทั้งผลการดำเนินกลุ่มธนาคาร มีความเสี่ยงต่ำกว่าคาดจากการตั้งสำรองตาม IFRS9 โดยเฉพาะ SCB ที่ส่งสัญญาณเรื่องดังกล่าวอย่างมาก
สำหรับแนวโน้มภาวะตลาดในวันพรุ่งนี้ คาดว่าตลาดฯยังคงแกว่งตัวในกรอบ 1,780-1,820 จุด แต่อาจมีการชะลอตัวลง และมีปริมาณการซื้อขายที่ลดลง
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 9,588.82 ล้านบาท ปิดที่ 74.25 บาท เพิ่มขึ้น 2.25 บาท
PTT มูลค่าการซื้อขาย 2,993.66 ล้านบาท ปิดที่ 466 บาท ลดลง 2 บาท
BANPU มูลค่าการซื้อขาย 2,168.73 ล้านบาท ปิดที่ 20.50 บาท ลดลง 0.30 บาท
SCB มูลค่าการซื้อขาย 2,089.80 ล้านบาท ปิดที่ 150 บาท เพิ่มขึ้น 2 บาท
KBANK มูลค่าการซื้อขาย 2,056.19 ล้านบาท ปิดที่ 241 บาท ราคาไม่เปลี่ยนแปลง
 
ตลาดหุ้นเอเชีย
